חתולים על סירת פדלים

"חתולים על סירת פדלים" הוא סרט אימה ישראלי עצמאי שיצא לאקרנים בישראל ב-29 במרץ 2012. את הסרט ביימו יובל מנדלסון ונדב הולנדר והפיק יהונתן בר אילן יחד עם רביב מלול ויובל הולנדר. הסרט הוא קומדיית אימים רומנטית בכיכובם של מיכאל מושונוב, דנה פרידר ושמואל וילוז'ני המושפעת מז'אנר סרטי הבי מובי והטראש. הסרט עוסק בקורותיהם של זוג תיכוניסטים ישראלים שיוצאים לשיט רומנטי בירקון ומסתבכים בשלל הרפתקאות. הסרט נרכש להפצה מסחרית בבתי הקולנוע בישראל, הוקרן בפסטיבל קולנוע דרום בחודש מאי 2011 ופתח את פסטיבל הקולנוע אייקון 2011. כמו כן, הוצג במסגרת פסטיבלי אימה בטורונטו ומונטריאול אשר בקנדה, בקולומבוס, אינדיאנה אשר בארצות הברית, ואף באוניברסיטת קולומביה שבניו יורק. הסרט נפתח בנסיעה של ילד בשם יותם על סקייטבורד אל הסופרמרקט שליד ביתו, שם הקצב מתנהג אליו בהתנשאות ודורש ממנו לצאת, וארבעה בריונים מבית הספר שלו מרביצים לו ולוקחים לו את הסקייטבורד. אז מגיעים נועם ומילי על קטנוע שם מילי מכריחה את הילדים להחזיר לו את הסקייטבורד, ולאחר מכן לנחם אותו, מה שגורם לו להתאהב בה. תחילה, נועם מספר שהוא מכיר את הילדים, ושהם לא רעים אלא 'סתם עושים שטויות'. לאחר מכן, יותם מגיע לבית של סבא שלו ומספר לו סיפור השוזר בתוכו את כל הדמויות מהסצנה הראשונה - ולפי היחס שלהם אליו הוא בונה את האופי שלהם (לדוגמה הקצב הוא הנבל הראשי, ארבעת הבריונים מגלמים את צופי הים שמתים באכזריות במהלך הסרט, נועם מתנהג באופן ילדותי ומילי היא הבוגרת מבין שניהם): נועם ומילי הם זוג תיכוניסטים שחוגגים חצי שנה ביחד על ידי שכירת קיאק לשוט במי הירקון. נועם מנסה לגרום למילי לשכב איתו במהלך השיט. מילי לוקחת את החתול שלה איתה, וגונבת לפקיד בכניסה (ביל) את העכבר שבמחזיק המפתחות של הבוס שלו (כדי שיהיה לחתול שלה במה לשחק) - לאחר מכן מתגלה שבעכבר הוסתר מפתח לכספת. לאחר שהם מתחילים לשוט, נועם מתחיל לשחק עם החתול שלה וזורק לו את העכבר למים, והחתול קופץ אחריו, וטובע בדרך. כשנועם נכשל בניסיונו להציל את החתול, מתגלה שהאדמירל (הקצב מפתיחת הסרט), שהוא מנהל אגף הסירות באגם, שופך חומר רדיואקטיבי לנהר, מה שגורם לחתול להפוך למוטציה. לאחר זמן מה, מילי שומעת קול של חתול מאזור גדת הנהר ומפדלת לשם, רק לאחר שהאדמירל פוגש אותה ואת נועם ודורש את העכבר שלו בחזרה. כשאלה מגלים לו שאין ביכולתם להשיב לו את העכבר, הוא חוטף את מילי ודורש מנועם למצוא את העכבר. נועם חוזר אל סירת הפדלים ומשתכר מבקבוק היין שהביא בתיק שלו. הוא קורא לביל שיעזור לו להשיב את מילי, שבתגובה קורא לצופי הים, ארבעה גברים בני כ-30 בשמות דב דב, דובי, דובל'ה ודוביק. הצופים יוצאים לעזור לנועם לאחר מסע שכנועים, ובמהלך מאמציהם להשיב את מילי, נועם מאבד את ידו, והם מתים אחד אחרי השני על ידי החתולים המוטנטים, שמתרבים בשל קיום של חומר רדיואקטיבי רב באגם. אז נועם מצליח להשיב את מילי, לא לפני שהאדמירל חוטף את ביל ומאיים להרוג אותו אם הזוג לא יסכימו לעזבו במנוחה. מיד לפני שהוא מטביע את ביל, המשטרה מגיעה ועוצרת אותו, ונועם ומילי משאירים את ביל להיות האחראי על מתחם הסירות. הסרט ספג ביקורות קשות על השימוש בחומרים שאינם קרובים לדמוי איברי פנים אנושיים, החלק המשמעותי יותר היה השימוש בשרשרת נקניקיות בתור מעיים אנושיות. עלילת הסרט מתרחשת בשנת 1994 וכוללת התייחסויות רבות אל התרבות הישראלית של אותה תקופה, בין היתר דרך שירים ישראליים ושימוש בדמויות מפתח מהתרבות הישראלית, דוגמת חיה הלפרין, מנחת תוכנית ההתעמלות הנודעת של הטלוויזיה החינוכית "שעת כושר". מיכאל מושונוב - נועם דנה פרידר - מילי שמואל וילוז'ני - האדמירל מיכאל הנגבי - דב דב אילון קורח - דוביק יובל מנדלסון - דובל'ה גיא שפע פסו - דובי ניתאי דגן - ביל שמואל וולף - סבא יוני גולדווסר - יותם גידי גוב - קריין מסווג חריג אני לא מאמין, אני רובוט?! בשר תותחים (סרט) כלבת (סרט) מורעלים מי מפחד מהזאב הרע (סרט) עידו רוזן. פחדים לאומיים בסרטי האימה בקולנוע הישראלי. עבודת גמר לשם קבלת תואר M.A. אוניברסיטת תל אביב, 2017. Ido Rosen. "National Fears in Israeli Horror Films." Jewish Film & New Media 8.1 (2020): 77-103 "חתולים על סירת פדלים", במסד הנתונים הקולנועיים IMDb (באנגלית) "חתולים על סירת פדלים", באתר ספר הקולנוע הישראלי "חתולים על סירת פדלים", באתר אידיבי "חתולים על סירת פדלים", במסד הנתונים הקולנועיים KinoPoisk (ברוסית) נירית אנדרמן, "חתולים על סירת פדלים": דם, יזע ויללות, באתר הארץ, 24 ביוני 2011 דרור עמיר, חתולים על סירת פדלים: פאן כחול-לבן, באתר ynet, 30 במאי 2011 "חתולים על סירת פדלים", ביקורת על הסרט באתר "עין הדג" דורון פישלר, קאלט השטן: "חתולים על סירת פדלים" לא עובד, למרות הכוונה, באתר nrg‏, 29 במרץ 2012 שמוליק דובדבני, "חתולים על סירת פדלים": בשר טרי תוצרת הארץ, באתר ynet, 30 במרץ 2012 מרט פרחומובסקי‏, "חתולים על סירת פדלים": פאן מטופש שמסוגל ליותר, באתר וואלה, 1 באפריל 2012 יוצרי "חתולים": "הרבה דם, הרוב מלאכותי", באתר ynet, 4 באפריל 2012 אורי קליין, "חתולים על סירת פדלים": אימה מחושבת מדי, באתר הארץ, 9 באפריל 2012 שחר עמית, ‏חתולים על סירת פדלים - "מצחיק ומגוחך", באתר "סרט" מתן שירם, ‏דרוש קהל: אכזבה מהכנסות הסרטים הישראליים ב-2012, באתר גלובס, 8 בפברואר 2013 עכבר העיר אונליין, "חתולים על סירת פדלים" יפתח את פסטיבל אייקון 2011, באתר הארץ, 12 בספטמבר 2011